
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8731-8/2013
Előterjesztést készítette: Kántor Erzsébet testületi ügyintéző
Előterjesztés elkészítésének időpontja: 2013. szeptember 5.
Előterjesztést véleményezi: -

Döntés módja: nyílt szavazás, egyszerű szótöbbség 
Mellékletek: Tájékoztató (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének
2013. szeptember 18-án tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2013. (IX. 18.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja, egyúttal
Határidő: azonnal

Felelős: polgármester

Sülysáp, 2013. szeptember 5.


Horinka László s.k.


polgármester
Láttam!

Sülysáp, 2013. szeptember 12.
Tóth Krisztina s.k.
jegyző
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2013. augusztus 15-ei ülése óta 3 képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Döntés
	Határidő
	Állapot

	47/2013
	2013-04-11
	Az önkormányzat közép- és hosszú távú vagyongazdálkodási tervének elfogadása
	2013-08-31
	Végrehajtva

	85/2013
	2013-06-20
	Óvodai csoportok számának, létszámainak meghatározása a 2013/2014-es nevelési évre
	2013-09-01
	Végrehajtva

	120/2013
	2013-08-15
	Testvértelepülési megállapodás az erdélyi Városfalva (Oraseni) településsel
	2013-08-19
	Végrehajtva

	
	
	
	
	


II. Tájékoztató az előző ülés óta történt fontosabb eseményekről
-
Augusztusi ülésünk óta eltelt időszak egyik legfontosabb eseménye az augusztus 19-i városavató ünnepség volt. Erről a rendezvényről a testület tagjainak nyilván személyes tapasztalatai is vannak és remélem, a véleményük megegyezik az enyémmel, mely szerint a rendezvény jól sikerült és méltó volt magához az eseményhez. Az érkezett visszajelzések 99 %-ban pozitívak voltak és dicsérték a rendezvényt. Az augusztus 19-i rendezvényünkön, majd 20-án is vendégszeretetünket élvezték városfalvai barátaink, akik ezúttal 7 fővel látogattak el hozzánk. 

· Augusztus 22-én ülésezett a Tápiómenti Területfejlesztési Társulás Elnöksége és Közbeszerzési Bizottsága. Az ülésen tájékoztatást kaptunk a csatornaépítés aktuális helyzetéről, az erről szóló cikk a www.sulysap.hu honlappunkon olvasható. Az Elnökség és a Közbeszerzési Bizottság elfogadta és a Társulási Tanács elé terjeszti a sülysápi szennyvíztisztító további terület igényével kapcsolatos előterjesztést, mely szerint a korábban már rendelkezésre bocsátott 1,8 ha-os terület melletti 1 ha-os terület is szennyvíztisztító építéséhez szükséges, ezért a telekegyesítéssel és művelésből való kivonással kapcsolatos adminisztratív munkákat megkezdtük. 

· Augusztus 26-án állampolgársági eskütételre került sor, melyet akadályoztatásom (szabadságom) miatt Cseri Péter alpolgármester előtt tett le az új magyar állampolgár.

· Augusztus 26-án a közbeszerzésen nyertes Geoszolg Kft. megkezdte a Templom utca és a Sőtér út között megépítendő támfal kialakítását. Az első napokban a bokrokat, fákat vágták ki. A kivágott fákat az önkormányzat tulajdonában lévő Kft. telephelyére szállították. 

· A Vasút utcai óvoda bővítése, átalakítása rendben halad, a szeptember 15-i véghatáridőt a vállalkozó állítása szerint tartani tudja, sőt a napokban megérkezett a készre jelentési nyilatkozatuk is, szeptember 15-ére. 

Szinté az óvodabővítéssel kapcsolatos információ, hogy a héten benyújtottuk a támogató szervezethez a 4. kifizetési kérelmünket és jó tapasztalatokról tudok beszámolni, ugyan is a benyújtást követően 3-4 héttel megtörténtek a kifizetések.

Sülysáp, 2013. szeptember 5.

Horinka László s.k.

polgármester

